CELEX: 62008CO0156
Language: el
Date: 2008-11-27 00:00:00
Title: Διάταξη του Δικαστηρίου (τρίτο τμήμα) της 27ης Νοεμβρίου  2008. # Monika Vollkommer κατά Finanzamt Hannover-Land I. # Αίτηση για την έκδοση προδικαστικής αποφάσεως: Niedersächsisches Finanzgericht - Γερμανία. # Άρθρο 104, παράγραφος 3, του Κανονισμού Διαδικασίας - Έκτη οδηγία ΦΠΑ - Άρθρο 33, παράγραφος 1 - Έννοια του όρου "φόρος κύκλου εργασιών" - Φόρος μεταβιβάσεως ακινήτων. # Υπόθεση C-156/08.

Διάταξη του Δικαστηρίου (τρίτο τμήμα) της 27ης Νοεμβρίου 2008 – Vollkommer κατά Finanzamt Hannover-Land I
      (Υπόθεση C‑156/08)
      «Άρθρο 104, παράγραφος 3, του Κανονισμού Διαδικασίας – Έκτη οδηγία ΦΠΑ – Άρθρο 33, παράγραφος 1 – Έννοια του όρου “φόρος κύκλου εργασιών” – Φόρος μεταβιβάσεως ακινήτων»
      Φορολογικές διατάξεις – Εναρμόνιση των νομοθεσιών – Φόρος κύκλου εργασιών – Κοινό σύστημα φόρου προστιθέμενης αξίας – Απαγόρευση εισπράξεως άλλων εθνικών φόρων εχόντων τον χαρακτήρα φόρου κύκλου εργασιών (Οδηγία 77/388 του Συμβουλίου, άρθρο
         33) (βλ. σκέψεις 32-35 και διατακτ.)
      
      Αντικείμενο 
      
         
               Αίτηση εκδόσεως προδικαστικής αποφάσεως – Niedersächsisches Finanzgericht – Ερμηνεία του άρθρου 33, παράγραφος 1, της οδηγίας
                  77/388/ΕΟΚ: Έκτης οδηγίας του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών
                  με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001,
                  σ. 49), και του άρθρου 401 της οδηγίας 2006/112/ΕΚ του Συμβουλίου, της 28ης Νοεμβρίου 2006 , σχετικά με το κοινό σύστημα φόρου
                  προστιθέμενης αξίας (ΕΕ L 347, σ. 1) – Συνυπολογισμός, για τον καθορισμό της φορολογικής βάσεως του φόρου μεταβιβάσεως ακινήτων
                  (Grunderwerbsteuer), της μελλοντικής παροχής υπηρεσιών οικοδομήσεως κτιρίου, υποκειμένων στον φόρο κύκλου εργασιών, αν η πράξη
                  αποκτήσεως περιλαμβάνει, ταυτόχρονα, την παράδοση του οικοδομήσιμου οικοπέδου και τις προαναφερθείσες παροχές υπηρεσιών
               
            Διατακτικό
      
         
                   
               
               
                  
               
               
                  	Το άρθρο 33 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών
                     μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση,
                     όπως τροποποιήθηκε με την οδηγία 91/680/ΕΟΚ του Συμβουλίου, της 16ης Δεκεμβρίου 1991, έχει την έννοια ότι επιτρέπει σε κράτος
                     μέλος, προκειμένου περί αποκτήσεως μη οικοδομημένου ακινήτου, να ενσωματώνει μελλοντικές παροχές που αφορούν οικοδομικές εργασίες
                     στη βάση επιβολής του φόρου που χρησιμοποιείται για τον υπολογισμό των φόρων επί των μεταβιβάσεων ακινήτων και επί των σχετικών
                     πράξεων, όπως ο γερμανικός Grunderwerbsteuer, πλήττοντας κατά τον τρόπο αυτόν πράξη υποκείμενη στον φόρο προστιθεμένης αξίας
                     δυνάμει αυτής της οδηγίας και με τους άλλους αυτούς φόρους, εφόσον αυτοί δεν έχουν τον χαρακτήρα φόρου κύκλου εργασιών.